আসন্ন এছিয়ান গেইমছ আৰু ৱৰ্ল্ড চেম্পিয়নশ্বিপৰ বাবে প্ৰস্তুতিত ব্যাঘাত জন্মিল অসমৰ লাভলিনা বৰগোহাঁই, মণিপুৰৰ এল সৰিতা দেৱীসহ দেশৰ ২০ গৰাকী প্ৰতিভাবান বক্সাৰৰ।
এছিয়ান আৰু ৱৰ্ল্ড চেম্পিয়নশ্বিপত সুন্দৰ প্ৰদৰ্শনৰ লক্ষ্যৰে আমেৰিকা যুক্তৰাষ্ট্ৰৰ মাইকেল জনছন একাডেমি আৰু টেক্সাছৰ হাই পাৰফৰমেঞ্চ চেণ্টাৰত প্ৰশিক্ষণ গ্ৰহণ কৰাৰ কথা আছিল কমনৱেল্থ গেইমছত অংশগ্ৰহণকাৰী ভাৰতীয় বক্সিং দলটো।
কিন্তু যুক্তৰাষ্ট্ৰৰ দূতাবাসে সৰিতা, লাভলিনা আৰু পুৰুষ বক্সাৰ অমিত ফংগালৰ ভিছা প্ৰত্যাখ্যান কৰাৰ বাবে দলটোৱে প্ৰশিক্ষণৰ কাৰ্যসূচী বাতিল কৰে।
তিনিওজন বক্সাৰৰ উপযুক্ত নথিপত্ৰ যোগান ধৰিব নোৱাৰাৰ বাবেই যুক্তৰাষ্ট্ৰই ভিছা নিদিলে বুলি ভাৰতীয় বক্সিং ফেডাৰেশ্যনৰ এক সূত্ৰই জানিবলৈ দিয়ে। বক্সাৰ কেইগৰাকীৰ নিজৰ নিজৰ ৰাজ্যৰ সংগঠকৰ নে ভাৰতীয় বক্সিং ফেডাৰেশ্যনৰ অদূৰদৰ্শিতাৰ বাবে এনে কাৰ্য সংঘটিত হ'ব পালে সেয়া এতিয়াও স্পষ্ট হোৱা নাই।
উল্লেখ্য যে প্ৰশিক্ষণৰ বাবে যুক্তৰাষ্ট্ৰলৈ যাবলগীয়া ভ্ৰমণ বাতিল হোৱাৰ বাবে এতিয়া বক্সিং ফেডাৰেশ্যনে বিকল্প দেশ হিচাপে ফ্ৰান্স আৰু ছাৰ্বিয়াৰ কথা চিন্তা-চৰ্চা চলোৱা বুলি জানিব পৰা গৈছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
